Det er ikke kun alkoholikere, der lider, når misbruget står på. Også pårørende påvirkes i høj grad af det. Laila Nielsens tidligere mand døde af druk - sammen havde to døtre.

Laila Nielsen fik i 1998 og 2000 to piger sammen med sin nu afdøde eksmand. Da begge børn blev født, var han i antabusbehandling og dermed alkoholfri. Men det holdt ikke længe. Umiddelbart efter parret havde fået deres anden datter, fik Lailas daværende mand tilbagefald og begyndte på et voldsomt alkoholmisbrug. I de efterfølgende år levede Laila Nielsen og faren til døtrene fra hinanden, men børnene så jævntligt deres far. - Men i 2009 døde han pludseligt. Han døde af druk. Han døde af sit alkoholmisbrug, siger Laila Nielsen. - Det er selvfølgelig forfærdeligt at sige, og jeg ønskede selvfølgelig aldrig, at han skulle dø. Men på en måde var det en lettelse, for der var hele tiden så mange ting, fortsætter hun. Laila Nielsen begyndte for over 10 år siden at gå til møder for pårørende til alkoholikere - det gør hun stadig den dag.